జమ్ముకశ్మీర్లో పాక్ దుశ్చర్యలు85 పాఠశాలల మూత.. పౌరులకూ తప్పని తిప్పలు4వేల మందికి శిబిరాల్లో పునరావాసంఅమరజవాను కుటుంబానికి రూ.కోటి: మధ్యప్రదేశ్ సీఎంశ్రీనగర్, జూలై 20: కాల్పుల విరమణ ఒప్పందానికి యథేచ్ఛగా తూట్లు పొడుస్తున్న పాకిస్థాన్.. జమ్ముకశ్మీర్లో పాఠశాలలను లక్ష్యంగా చేసుకుని తుపాకీగుళ్ల వర్షం కురిపిస్తోంది. నియంత్రణ రేఖకు సమీపంలో ఉన్న జనావాసాలతో పాటు పాఠశాలలపై మోర్టార్లతో దాడి చేస్తోంది. పాక్ పైశాచిక చర్యల వల్ల నౌషెరా, మంజ్కోట్ సెక్టార్లలో కనీసం 85 స్కూళ్లను అధికారులు మూసేశారు. వాటిలోని విద్యార్థులను పునరావాస శిబిరాలకు, ఇతర సురక్షిత ప్రాంతాలకు తరలించి చదువు చెబుతున్నట్లు నౌషెరా జిల్లా కలెక్టర్ తెలిపారు. సాధారణ పౌరులను కూడా సురక్షిత ప్రాంతాలకు తరలించారు. ఇప్పటివరకు దాదాపు 4 వేల మందిని శిబిరాలకు తరలించి పునరావాసం కల్పించినట్లు రాజౌరి  జిల్లా డిప్యూటీ కమిషనర్ షాహిద్ ఇక్బాల్ చౌదరి తెలిపారు. ఈనెల 15 నుంచి పాక్ దళాలు ఇలా కాల్పులు  జరుపుతున్నాయి. మరోవైపు.. అమర జవాన్ల కుటుంబాలకు మధ్యప్రదేశ్ ప్రభుత్వం భారీ పరిహారం ప్రకటించింది. విధి నిర్వహణలో మరణించిన సైనికుని కుటుంబానికి కోటి రూపాయలు నష్ట పరిహారం అందించనున్నట్టు సీఎం శివరాజ్ సింగ్ చౌహాన్ వెల్లడించారు. అసెంబ్లీలో ఆయన మాట్లాడుతూ.. ‘వీర జవాన్లు అమరులు కాకూడదని మనమంతా కోరుకుందాం. విధి నిర్వహణలో మరణించిన కుటుంబాలకు ఏ లోటూ రానీయం. కుటుంబానికి రూ.కోటి ఇస్తాం. కుటుంబంలో ఒకరికి ప్రభుత్వ ఉద్యోగం, ఇల్లు కేటాయిస్తాం. అమర జవాన్ల పేరును రహదారులకు నామకరణం చేస్తాం..’ అని ప్రకటించారు
jammukashmeerlo pak duscharyalu85 paatasaalala mootha.. pourulakuu tappani tippalu4vela mandiki sibiraallo punaraavaasamanarajavaanu kutumbaaniki roo.koti: madhyapradesh cmsreninager, juulai 20: kaalpula viramana oppandaaniki yathechchagaa thootlu podustunna pakisthan.. jammukashmeerlo paatasaalalanu lakshyamgaa chesukuni tupakigulla varsham kuripistondi. niyantrana rekhaku sameepamlo unna janaavaasaalato paatu paatasaalalapai mortarlatho daadi chestondi. pak paisachika charyala valla naushera, manjkot sectarlalo kaneesam 85 skoollanu adhikaarulu muuseesaaru. vaatilooni vidyaarthulanu punaravasa sibiraalaku, itara surakshita praantaalaku taralinchi chaduvu chebutunnatlu naushera jilla kalektar telipaaru. saadhaarana pourulanu kuudaa surakshita praantaalaku taralinchaaru. ippativaraku daadaapu 4 vela mandini sibiraalaku taralinchi punaravasam kalpinchinatlu rajouri  jilla deputy commisioner shahid ikbal chaudari telipaaru. eenela 15 nunchi pak dalaalu ilaa kaalpulu  jaruputunnaayi. marovaipu.. amara jawanla kutumbaalaku madhyapradesh prabhutvam bhari pariharam prakatinchindi. vidhi nirvahanalo maraninchina sainikuni kutumbaaniki koti roopaayalu nashta pariharam andinchanunnattu cm shivaraj sing chauhan velladinchaaru. assembleelo aayana maatlaadutuu.. ‘veera javaanlu amarulu kaakuudadani manamanta korukundam. vidhi nirvahanalo maraninchina kutumbaalaku e lotoo raniyam. kutumbaaniki roo.koti istam. kutumbamlo okariki prabhutva udyogam, illu ketayistam. amara jawanla paerunu rahadaarulaku namakaranam chestam..’ ani prakatinchaaru